Memoria et recognicio sit omnibus modo viventibus, postque futuris, quod Giraldus de Luco villicus noster, et Humbertus, cognomento Ingelricus de Cipeto, quandam partem decimæ de terra, quæ dicitur S. Vincentii de Luco quam per aliquot annos male subripuerant, et sub anathemate, et furto retinuerant, agnoscentes reatum suum, et culpam clamantes, restituerunt sancto Petro, et Besuensi Ecclesiæ, in præsentia Dom. Stephani Abbatis, et Monachorum, promittentes nunquam per se, neque per aliquem successorum suorum, tam execrabilem rapinam repetere.